LT
2023 1 18
Europos Sąjungos oficialusis leidinys
C 17/25
— Kvapas: stiprus. — Skonis: priklauso nuo gamybos būdo, ypač nuo to, kiek kartų sūris minkomas minkymo mašinoje – stipriai išminkytas, jis yra aštraus, aitraus, stipraus skonio, pasižyminčio skvarbiu, ilgainiui stiprėjančiu kaimišku sviesto aromatu; jei minkoma mažiau, skonis būna toks pat, tačiau ne toks intensyvus.
Bet kuriuo atveju skonis yra stiprus, plataus spektro, ilgai išliekantis, aitrus, gomuryje kartokas, su stipriu poskoniu.
3.3.
Pašarai (taikoma tik gyvūniniams produktams) ir žaliavinės medžiagos (taikoma tik perdirbtiems produktams) A)
Pašarai
Galvijų, kurių pienas naudojamas kaip žaliava SKVN „Queso Casín“ žymimam sūriui gaminti, pašarai gaunami tiesiogiai naudojant vietovės gamtos išteklius – ganant gyvulius ir papildomai naudojant šviežius bei konservuotus pašarus, javus ir ankštinius augalus.
B)
Žaliavos
Karvės pienas, pieno fermentai, šliužo fermentas, druska ir pasirinktinai kalcio chloridas.
Saugomam sūriui gaminti naudojamas sveikų „Asturiana de la Montaña o Casina“, „Asturiana de los Valles“ ir „Frisona“ veislių karvių ir jų hibridų pienas.
3.4.
Specialūs gamybos veiksmai, atliktini nustatytoje geografinėje vietovėje Visi procesai, būtini SKVN „Queso Casín“ žymimam sūriui pagaminti – pieno gamyba, varškės gamyba (traukinimas, sausinimas ir minkymas), sūrio brandinimas ir pakavimas – vyksta nustatytoje geografinėje vietovėje, kurią sudaro Kaso, Sobreskobjo ir Pilonjos savivaldybės.
3.5.
Specialios produkto registruotu pavadinimu pjaustymo, trynimo, pakavimo ir kt. taisyklės Pakavimas.
Siekiant išsaugoti produkto kokybę, prieš platinimą jis pakuojamas patalpose, kuriose yra gaminamas ar brandinamas, nes dėl plonos, beveik nepastebimos plutos šis sūris labiau linkęs užsiteršti ir greičiau pasikeičia jo išorinė išvaizda.
Be to, dėl tos pačios priežasties valgyti galima visą sūrį, todėl jį reikia iš pat pradžių supakuoti.
Pakavimui leidžiama naudoti tokias medžiagas: popierių, kartoną, medieną ar plastiką, skirtus maisto ar kitoms reikmėms, kuriuos leidžia naudoti Reglamentavimo taryba.
3.6.
Specialios produkto registruotu pavadinimu ženklinimo taisyklės Be kiekvieno gamintojo individualios etiketės, saugomi sūriai bus ženklinami specialia numeruota antrine etikete, kad būtų užtikrintas produkto tapatumas.
Saugomų sūrių etiketėje turi būti aiškiai užrašyti žodžiai „Denominación de Origen Protegida „Queso Casín““ ir logotipas, kuris bus unikalus, vienos iš keturių galimų spalvų, skirtas visiems veiklos vykdytojams, prekiaujantiems SKVN žymimais sūriais.
Šios etiketės parodytos toliau.